कश्मीर का भारत ही होना उस काव्यशास्त्र से स्पष्ट है, जिसके सभी सम्प्रदायों का प्रवर्तन कश्मीर के विद्वानों ने किया | और ये सभी सम्प्रदाय भारतीय काव्यशास्त्र के सम्प्रदाय कहलाते हैं, न कि कश्मीर के | जिसमें रस, अलंकार, ध्वनि सम्मिलित हैं | यह एक्य धर्माधारित सांस्कृतिक चेतना ने ही संभव किया, जोकि सुदीर्घ काल तक अर्थात निकट अतीत तक अजस्त्र, अकाट्य एवं निर्बाध बनी रही | अर्थात राजनीति धर्मविहीन नहीं थी | इस पर यदि कोई गाज गिरी तो वह सेक्यूलरिज्म की थी |